Elvira Hattingh - Die Namibiese weerkantoor het gisteroggend gesê dit is onwaarskynlik dat dele in die suide van die land van vandag af ligte sneeu sal ontvang, maar nie onmoontlik nie.
Dié reaksie volg nadat Snow Report SA ná ‘n analise van die frontale stelsel, wat tans oor die Wes-Kaap aktief is, op inligting afgekom het wat genoeg ooreengestem het dat ‘n voorspelling vir baie ligte sneeu van moontlik vandag af op sekere hoogliggende gebiede in die Suide kan voorkom.
Hy het verduidelik ‘n baie diep afsny-laedrukstelsel sal na verwagting van vandag af oor die Namibiese binneland vestig, terwyl ‘n sterk hoëdrukstelsel wes van Namibië oor die Atlantiese Oseaan sal voorkom. Dié stelsel bring vog in en sal vir suidelike winde sorg.
Dit kan vandag en môre vir reën in veral die suidelike dele, maar ook oostelike en sentrale dele van die land sorg, terwyl dit reeds groot storms na byvoorbeeld KwaZulu-Natal in Suid-Afrika gebring het.
“As die dagtemperature in ag geneem word, val dié dorp se weer vir môre in die matige kategorie,” het hy verduidelik.
Dié weerdiens dui aan minimum temperature kan van Vrydag af oor die groter suidelike dele van die land en tot sover as die sentrale dele voorkom – dieselfde geld vir Saterdag en Sondag.
“Hoewel sneeu ‘n ongewone verskynsel in Namibië is, het dit al vantevore gebeur. Dit lyk of baie ligte sneeu teen môre teen die middel van die dag kan val,” sê die weerdiens.